open-index/open-wikipedia-markdown huggingface dataset:
Rene Laur

**Rene Laur** (sündinud 1. aprillil 1993) on eesti klassikaline saksofonist.

## Õpingud
Rene Laur alustas muusikaõpinguid 6-aastaselt Vastseliina Muusikakoolis ja jätkas Heino Elleri nimelises Tartu Muusikakoolis. Ta omandas bakalaureusekraadi c*um laude* klassikalise saksofoni erialal Eesti Muusika- ja Teatriakadeemias Olavi Kasemaa saksofoniklassis. Magistrikraadi omandas Rene Hollandis Utrechti Konservatooriumis Johan van der Lindeni juhendamisel.

## Karjäär
Rene on edukalt osalenud konkurssidel nii Eestis kui ka välismaal kus on võitnud auhinnalisi kohti: Grand Prix konkursil "Renaissance" (Gyumri, Armeenia 2016); Eriauhind konkursil "The Voice of the Saxophone in the Modern World" (Moskva, Venemaa 2011); 1. koht konkursil "International Competition of Student and Schoolchildren’s Chamber Ensembles and Accompanists" (Klaipeda, Leedu 2015). Samuti võttis ta osa telekonkursist "Klassikatähed 2014".

Rene on osalenud järgmiste nimekate saksofonistide meistrikursustel: Nobuya Sugawa, Sergey Kolesov, Daniel Gauthier, Christian Wirth, Jean-Denis Michat, Masataka Hirano. Veel on ta end täiendanud Habanera suvekoolis Prantsusmaal Poitier’is ning saksofonistide kursustel Saksamaal Lübeckis.

Rene on aktiivne muusik esinedes solistina kui ka erinevates ansamblites. Koos pianist Joonatan Jürgensoniga on ta kontserte andnud Eestis, Poolas, Leedus ning Armeenias ja koos on konkurssidel võidetud ka auhinnalisi kohti. Veel on ta koostööd teinud selliste muusikutega nagu Johan Randvere, Heigo Rosin, Kaspar Uljas jpt. Rene Laur on teinud koostööd Vanemuise Sümfooniaorkestri, Rahvusooper Estonia SO ja ERSOga ning on Eesti Saksofonikvarteti, Baltic Sea Saxophone Quarteti ja Eesti Interpreetide Liidu liige.

Rene töötab Tartus Heino Elleri Muusikakoolis saksofoni õpetajana.

## Salvestised
Oktoobris 2021 andis ta välja uue albumi eesti kammermuusikaga saksofonile ja klaverile koos eesti pianisti Joonatan Jürgensoniga. Albumil kõlab ka tellitud teos eesti-ameerika heliloojalt Jonas Tarmilt. Lisaks kõlab plaadil ka Eduard Tubina ja Hillar Kareva saksofoni ja klaveri sonaadid. Esmaesitlus toimus 22. oktoobril.

* CD – Eduard Tubin, Hillar Kareva, Jonas Tarm: Pildid lapsepõlvest (oktoober 2021, plaadifirma JJ, produtsent Joonatan Jürgenson)

## Viited


## Välislingid
* Koduleht
Ogier Ghiselin de Busbecq

**Ogier Ghiselin de Busbecq** (1522 Comines – 28. oktoober 1592 Rouen; ladina keeles *Augerius Gislenius Busbequius*) oli 16. sajandi flaami taimetark, kirjanik ja diplomaat, kes töötas kolme põlvkonna Habsburgide monarhide heaks. Ta oli suursaadik Osmanite riigi pealinnas Ḳosṭanṭīnīyes (Konstantinoopolis). 1581. aastal avaldas ta raamatu "Itinera Constantinopolitanum et Amasianum" oma seal viibitud ajast, see ilmus uuesti 1595. aastal pealkirja "Turcicae epistolae" all. Tema kirjade seas on ka ainus säilinud sõnade nimekiri Krimmi gooti keelest. Talle omistatakse tulpide sissetoomist Lääne-Euroopasse ja nendele nime andmist.

## Välislingid
Kaiserlich und königlich

Fraas **keiserlik ja kuninglik** viitab Habsburgide õukonnale või valitsusele laiemas ajaloolises perspektiivis. Mõned kaasaegsed autorid piiravad selle kasutamist Austria-Ungari kaksikmonarhia ajale aastail 1867–1918.

Sel perioodil, kui need kaks territooriumi toimisid reaalunioonina, valitses Habsburgide monarh samal ajal keisrina (Austria keiser) ja kuningana (Ungari kuningas). Ühise valitsuse seadusandlus kohustas välisministeeriumit, sõjaministeeriumit ja rahandusministeeriumit (rahastades ainult kahte esimest) toimima "Tema keiserliku ja kuningliku majesteedi" nimel. Seega oli keskvalitsusorganite nimedel eesliide ***k. u. k*** (saksa keeles ***kaiserlich und königlich*** 'keiserlik ja kuninglik').

Tavaliselt lühendati seda saksa keeles veel ***k. und k.*** ja ***k. & k.*** (kõigil juhtudel hääldatakse *und* välja), ungari keeles ***cs. és k.*** (*császári és királyi*), tšehhi keeles ***c. a k.*** (*císařský a královský*), poola keeles ***C. i K.*** (*Cesarski i Królewski*), sloveeni keeles ***c. in k.*** (*cesarski in kraljevski*), horvaadi keeles ***c. i kr.*** (*carski i kraljevski*), serbia keeles ***ц. и кр.*** (*царски и краљевски*), ukraina keeles ***ц. і кор.*** (*цісарський і королівський*); itaalia keeles  ***I.R.*** (*Imperiale Regio*).
Fin de siècle

***Fin de siècle*** on prantsuskeelne väljend, mis tähendab sajandi lõppu.

See viitab ühe ajastu lõppemisele ja teise algusele. Enim kasutatakse seda väljendit 19. sajandi lõpu (mida laialdaselt peeti mandumise perioodiks) tähistamiseks. Samas loodeti uut algust. Antud vaimsus viitab sageli kultuurilistele tunnustele, mis avaldusid 1880. ja 1890. aastatel: vaenulikkusele, küünilisusele, pessimismile ning laialt levinud arvamusele, et tsivilisatsioon viib dekadentsini.

Väljendit kasutatakse tavaliselt prantsuse kunsti ja kunstnike puhul, kuigi see hõlmas paljusid Mandri-Euroopa maid. Sajandilõpu kunstnikke puudutanud ideed ja mured andsid tõuke sellistele liikumistele nagu sümbolism ja modernism. Poliitiline kultuur oli aga vastuoluline, mis andis alge fašismile ja geopoliitikale, sealhulgas *[[Lebensraum]]*-i teooriale. Tehnoloogia ja ülemaailmastuv kommunikatsioon muutsid Maa nii-öelda väiksemaks ja ühtsemaks.

Tollast aega iseloomustab mäss materialismi, ratsionalismi, positivismi kui ka kodanliku ühiskonna ja liberaalse demokraatia vastu. See põlvkond toetas emotsionalismi, irratsionalismi, subjektivismi ja vitalismi, samas kui ajastu mõtteviis nägi tsivilisatsiooni kriisis, mis nõudis ulatuslikku ja täielikku lahendamist.
Stocleti palee

**Stocleti palee** (prantsuse keeles *Palais Stoclet*, hollandi keeles *Stocletpaleis*) on Belgia pealinnas Brüsselis asuv häärber. Selle projekteeris austerlasest arhitekt Josef Hoffmann rahandustegelase Adolphe Stocleti jaoks. Viini Setsessiooni stiilis ehitis valmis aastail 1905–1911. See on 20. sajandi üks kõige rafineeritumaid ja luksuslikumaid eramaju.

## Välislingid
Atlas (skulptuur)

**"Atlas"** on Ameerika Ühendriikides New Yorgis Rockefeller Centeri juures asuv pronksskulptuur, mis kujutab Vana-Kreeka titaani Atlast, kes hoiab taevavõlvi oma õlgadel. Selle lõi skulptor Lee Lawrie koos Rene Paul Chambellani abiga ning teos paigaldati avalikku ruumi 1937. aastal.

*[[Art déco]]* stiilis skulptuur on 4,6 meetri kõrgune, samas kui kogu kuju on 14 meetrit kõrge. See kaalub üle 7 tonni. Õlgadel hoitava kera põhja-lõuna telg on suunatud Põhjanaelale.

See asub Fifth Avenue lähistel Püha Patricku katedraali vastas.

## Välislingid
Füüsikainstituut

**Füüsikainstituut** (inglise keeles *Institute of Physics*; akronüüm **IOP**) on Suurbritannia ja Iirimaa professionaalne organ ja teadusühing füüsika valdkonnas, mille eesmärk on arendada inimeste füüsikalaseid teadmisi.

Tänapäevane Füüsikainstituut loodi 1960. aastal Londoni Füüsikaseltsi ja 1920. aastal asutatud Füüsikainstituudi ühendamise tulemusena. Presidendiks valiti nobelist John Cockcroft. Ühendorganisatsioon kandis aastatel 1960–1970 nime **Füüsikainstituut ja Füüsikaselts**. 

Füüsikainstituudi peakorter asub Londonis. 2019. aastal oli instituudil üle 23 000 liikme (*members*). Lisaks liikmetele on Füüsikainstituudil valitud liikmed (*fellows*) ja auliikmed (*honorary fellows*).

2018. aastal oli Füüsikainstituudi eelarve 72 miljonit naelsterlingit.

## Füüsikainstituudi auhinnad
Füüsikainstituut annab välja mitut auhinda, sealhulgas:
*Isaac Newtoni medal
*Paul Diraci medal

## Füüsikainstituudi auliikmeid

Füüsikainstituudil on kodulehe andmeil 69 auliiget (2021. aasta septembri seisuga), teiste seas:
*Jim Al-Khalili
*Jocelyn Bell Burnell
*Michael Cates
*Steven Chu
*John Ellis
*Andre Geim
*Michael Green
*Peter Higgs
*Konstantin Novoselov
*Roger Penrose
*Lisa Randall
*Neil Turok

## Viited

## Välislingid
*
*Füüsikainstituudi koduleht
Khethevan Lomthathidze

**Khethevan Lomthathidze** (gruusia keeles ქეთევან ლომთათიძე; 11. veebruar 1911 Hidistavi, Kutaisi kubermang – 22. september 2007) oli gruusia lingvist-kaukasioloog, kartvelistika ja abhasistika eriteadlane; esimene gruusia naine, kes sai teaduste doktoriks. Gruusia NSV Teaduste Akadeemia akadeemik (1979).

## Välislingid

*Khethevan Lomthathidze tutvustus tema 100. sünniaastapäeva puhul (gruusia ja vene keeles)
Abai (Altai Vabariik)

**Abai** (, lõuna-altai keeles *Абай*) on küla Venemaal Altai Vabariigis Ust-Koksa rajoonis, Amuri külaasunduses.

Küla loodi 1864. aastal. Nimi on antud kohaliku jõe auks.

2016. aastal elas seal 362 inimest.

## Viited
Põlva Elu Sõna kogudus

**Põlva Elu Sõna Kogudus** on kristlik kogudus Põlvas.

Koguduse koosolekud toimuvad pühapäeviti kell 16.00 Põlvas aadressil Võru 23.

## Viited

## Välislingid
*Koduleht
*Põlva Elu Sõna Kogudus Facebookis
Sailor (laev)

**Sailor** on Eesti laevandusettevõtte Tallink ro-pax-laev, mis sõidab Paldiski–Kapellskäri liinil. Laev ehitati Poolas Gdanskis 1987.

## Välislingid
* M/S Sailor Fakta om Fartyg (*rootsi keeles*)
Rādžagriha

**Rādžagriha** (sanskriti keeles *rājagṛha*; paali keeles *rājagaha*) on ajalooline linn Põhja-Indias praeguse Rajgiri kohal Bihari osariigis.

I aastatuhande keskpaiku eKr oli Rādžagriha Põhja-India võimsaima riigi Magadha pealinn. Rādžagriha on hästi tuntud budistlikust kirjandusest kui linn, kus Buddha sageli viibis.

Rādžagriha lähedal asub Raisakulli mägi (Ghridrakūta, Gijjhakuta, sanskriti keeles *ghṛdrakūṭa*) kus Buddha on andnud mitmeid õpetusi, sh Kaheksatuhandeline ületava mõistmise suutra, Lootossuutra, Südasuutra jpt.

Rādžagriha kujunes varajase budismi tähtsaks keskuseks ja seal toimus esimene budismi suurkogu.
BMW N20

BMW N20 on neljasilindriline turboülelaaduriga bensiinimootor, mida toodeti aastatel 2011–2017. See vahetas välja legendaarsed vabalthingavad kuuesilindrilised mootorid BMW N52 ja BMW N53, pakkudes samaväärset võimsust ja pöördemomenti, kuid paremat kütuseökonoomiat. Mootor märgistas BMW strateegilist üleminekut väiksema töömahuga turbomootoritele (nn *downsizing*).

## Tehnoloogia
N20 kasutab BMW *TwinPower Turbo* tehnoloogiat, mis tähendab ühte *twin-scroll* tüüpi turboülelaadurit. Mootor on varustatud kütuse otsesissepritsega, muutuva klapitõusu süsteemiga Valvetronic ja nukkvõllide muutuva ajastuse süsteemiga *Double-VANOS*. Mootoriplokk ja plokikaas on valmistatud alumiiniumisulamist, et hoida kaal võimalikult väike.

## Versioonid ja mudelid
Mootorit toodeti peamiselt 2,0-liitrisena (N20B20), kuid teatud turgudele (nt Türgi ja Kreeka) valmistati ka 1,6-liitrist varianti N20B16.

## Töökindlus ja tunnustus
N20 valiti 2012. ja 2013. aastal maailma kümne parima mootori hulka (Ward's 10 Best Engines) tänu oma suutlikkusele pakkuda kuuesilindrilise mootori võimekust nelja silindriga. 

Samas on varasemad N20 versioonid (kuni 2015. aasta alguseni) saanud kriitikat jaotusketi ajami purunemiste tõttu, mis oli tingitud ebakvaliteetsest plastikust juhtsiinidest. BMW parandas selle vea hilisematel tootmisaastatel.

## Viited
Gurjev

**Gurjev** on mitme suguvõsa ja koha nimi.

*Gurjev (kaupmehesuguvõsa), Jaroslavlist pärit kaupmehesuguvõsa
*Gurjev (Kostroma aadlisuguvõsa), Kostromast pärit aadlisuguvõsa
*Gurjev (krahvisuguvõsa), 1819. aastal krahvitiitli saanud aadlisuguvõsa
*Gurjev (Pihkva aadlisuguvõsa), Pihkvast pärit aadlisuguvõsa
*Atõrau (varem *Gurjev*), linn Kasahstanis
Ukraina Majandusjulgeoleku Büroo

**Ukraina Majandusjulgeoleku Büroo** (ukraina keeles *Бюро економічної безпеки України*) on Ukraina õiguskaitseorgan. 

## Ajalugu
2021. aastal võttis Ukraina ülemraada vastu Ukraina Majandusjulgeoleku Büroo seaduse. Ukraina Majandusjulgeoleku Büroo asutamine toimus 2021. aastal.

## Viited
Paragrahv

Eratelekanali esimene politseisaade **"Paragrahv"** oli Kanal 2-s esimest korda eetris 14.juulil 1997 kell 22:30. 

Saade oli eetris kaks korda kuus esmaspäeviti ning käsitles sotsiaalseid, politsei- ja päästeameti temaatikat. Hiljem muudeti saateaeg reedesele päevale ning eetriajaks sai kell 21:40. Pooletunnises saates lahati mõrvamüsteeriume, kajastati elu-olu lastekodudes, vanglates ning meie ümber.

Esmaspäevase saate eetriajal läks eetrisse **"Paragrahv"** saate iganädalane politsei- ja päästeameti töid kokkuvõttev 15minutiline saade.

**"Paragrahv"** meeskonda kuulusid teiste seas operaator Urmas Jaanimets, produtsent Külli Urbel, toimetaja Marko Hiie. Saate iganädalaseks teostamiseks kasutati paljude operaatorite ja ettevõtete teenuseid, sealhulgas Filmimees OÜ jpt.

1999 lõpus muutus saate nimi Politseikroonikaks ning seda hakkas juhtima Peeter Võsa.
Krimmi gooti keel

**Krimmi gooti keel** oli idagermaani keelte harru kuulunud ja praeguseks väljasurnud keel, mida Krimmi goodid rääkisid Krimmi poolsaare üksikutes kohtades kuni 18. sajandi lõpuni.
Kamenický Šenov

**Kamenický Šenov** (saksa keeles *Steinschönau*) on linn Tšehhis Libereci maakonnas Česká Lípa ringkonnas. Kamenický Šenov asub Saksamaa piirist 13 km kaugusel, Česká Lípast umbes 12 km põhjaloodes ja Liberecist ligikaudu 40 km läänes.

Kamenický Šenov asub merepinnast 525 meetri kõrgusel.

Kamenický Šenovit on esmamainitud 1352. aastal. Alevi staatuse sai Kamenický Šenov 1849. aastal ja linnaõigused 1900. aastal.

## Viited
Police nad Metují

**Police nad Metují** (saksa keeles *Politz an der Mettau*) on linn Tšehhis Hradec Králové maakonnas Náchodi ringkonnas. Police nad Metují asub Poola piirist 6,5 km kaugusel, Náchodist ligikaudu 14 km põhjaloodes.

Police nad Metují asub merepinnast 441 meetri kõrgusel.

Police nad Metujít on esmamainitud 1213. aastal.

Police nad Metují vanalinn on alates 1. novembrist 1990 ajalooline linnakaitseala.

## Viited
25 Park Row

**25 Park Row** on 49-korruseline (166,7 m) mitmeotstarbeline kõrghoone, mis asub Lower Manhattanil New Yorgis.

## Vaata ka
*Park Row Building

## Välislingid

*Koduleht
Brušperk

**Brušperk** (saksa keeles *Braunsberg*) on linn Tšehhis Morava-Sileesia maakonnas Frýdek-Místeki ringkonnas. Brušperk asub Frýdek-Místekist umbes 9 km läänes ja Ostravast ligikaudu 13 km lõunas.

Brušperki on esmamainitud 1269. aastal.

Brušperki vanalinn on alates 10. septembrist 1992 ajalooline linnakaitseala.

Brušperkis on sündinud tšehhi kirjanik Vojtěch Martínek (1887–1960).

## Viited
Amesi Uurimiskeskus

**Amesi Uurimiskeskus** (*Ames Research Center*, ka **NASA Ames**) on NASA uurimiskeskus, mis asub California osariigis, Silicon Valley's paikneval Moffetti lennuväljal.

Uurimiskeskus asutati 1939. aastal NACA laboratooriumina. Amesi Uurimiskeskus nimetati füüsiku ja NACA asutajaliikme Joseph Sweetman Amesi auks. Uurimiskeskuse loomisel oli selle ülesandeks uurida tuuletunnelis propellerlennukite aerodünaamikat. 1. oktoobril 1958 liideti NACA NASAga ning Ames'ist sai NASA uurimiskeskus.

Pärast NASA uurimiskeskuseks muutumist on Amesi peamiste uurimisvaldkondade hulka lisandunud näiteks kosmoselennundus, astrobioloogia, väikesatelliidid, Kuu uurimine, Maa-sarnaste planeetide otsing, superarvutid, kuumuskilpide arendamine ja lennukitelt teostatav astronoomia. 

## Viited
Jaroměřice nad Rokytnou

**Jaroměřice nad Rokytnou** (saksa keeles *Jarmeritz*) on linn Tšehhis Vysočina maakonnas Třebíči ringkonnas. Jaroměřice nad Rokytnou asub Třebíčist umbes 13 km lõunas ja Jihlavast ligikaudu 30 km kagus.

Jaroměřice nad Rokytnou asub merepinnast 422 meetri kõrgusel.

Asulat on esmamainitud 1325. aastal.

Jaroměřice nad Rokytnou vanalinn on alates 20. novembrist 1990 ajalooline linnakaitseala.

Linna olulisim vaatamisväärsus on aastatel 1700–1739 rajatud barokkstiilis Jaroměřice nad Rokytnou loss.

## Viited
Loomatunnel

**Loomatunnel** on teealune käik, mida mööda pääsevad väiksemad loomad ja putukad ühelt teepoolelt teisele, ilma et nad selle käigus auto alla jääksid.

## Vaata ka

* ökodukt
* kalatrepp
* roheline koridor
* elupaiga killustumine
* ökoloogilised astmelauad

## Viited
Inspiration4

**Inspiration4** (stiliseeritult **Inspirati④n**) oli mehitatud kosmoselend, mille viis läbi SpaceX. Lennu tellijaks oli Shift4 Paymentsi tegevjuht Jared Isaacman.

16. septembril 2021 Kennedy Kosmosekeskusest alanud lend lõppes 18. septembril 2021 maandumisega Atlandi ookeanis. Missiooni eesmärk oli koguda raha Tennessee osariigis Memphises asuvale St. Jude'i lastehaiglale, mis tegeleb laste vähiraviga.

Inspiration4 tiirles missiooni ajal umbes 585 km kõrgusel, olles sellega Maast kaugeimal mehitatud lennu orbiidil pärast 1999. aastat. See oli ka esimene Atlandi ookeani maandunud missioon pärast 1969. aastal toimunud Apollo 9 missiooni.

## Meeskond

Missiooni meeskond oli neljaliikmeline ja koosnes esmakordselt amatöörastronautidest. 29-aastasest Hayley Arceneaux'st sai noorim ameeriklane kosmoses, ühtlasi oli ta esimene kosmoselennu läbinud proteesiga astronaut.

* Komandör – Jared Isaacman
* Piloot – Sian Proctor
* Spetsialist ja meedik – Hayley Arceneaux
* Spetsialist – Christopher Sembroski

## Viited
Käärlaud

**Käärlaud** (ka *käärilaud*, *leeslaud*, *loogilaud*, *loomalaud*) oli käepidemega puust lauake, mille servades oli tavaliselt 4–10 auku lõnga jaoks. 

Käärlaua abil sai ühetasaselt juhtida suurema arvu kääritavaid lõimelõngu käärpuudele.

## Vaata ka
*Kangaspuud
*Kerilaud
*Käärkast
*Käärpuud

## Viited

## Kirjandus
* Kangakäärimine Eestis, Eevi Astel. Etnograafiamuuseumi aastaraamat, 1971.

## Välislingid
*Käärlaud 6 auguga Eesti Põllumajandusmuuseum
*Käärpuud, Mõniste Talurahvamuuseum
Käärpuud

**Käärpuud** (ka *kääripuud*, *loompuud*, *loomapuud*) on raamid kanga lõimelõngade korrapäraseks ülesvedamiseks ehk kanga käärimiseks (*loomiseks*). 

## Ajaloost
Kangast loodi esialgu maja välisseina löödud pulkadel. 19. sajandi viimasel veerandil asendati Lõuna-Eestis mõnes kohas pulgad seinale kinnitatud või toetatud raampuudega. Senisest pikema kanga saamiseks võeti 19. sajandil kutseliste kangrute eeskujul kogu Eestis kasutusele käärpuud.

## Kasutamine
Käärpuud koosnesid põrandast laeni ulatuvast püstvõllist (teljepuust) ja sellele ristamisi kinnitatud kahest suurest puuraamist, mis keerlesid võlli ümber. Raami ülemistel ja alumistel ristpuudel olid vahelikupulgad lõngarühma kinnistamiseks ja lõngade ristamisel lõimedesse vajaliku vaheliku moodustamiseks. Käärimist oli võimalik alustada nii ülevalt kui alt. Kanga pikkusele vastavalt pöörati käärpuid ühes suunas, et käärida esimest lõngarühma ja kinnitada see ümber ristpuudele kinnitatud vahelikupulkade. Tegevust edasi-tagasi korrates kääriti kanga laiusele vastav arv lõimelõngu, igakordsel tagasipööramisel moodustus vahelik. 

## Vaata ka
*Kangaspuud
*Kerilaud
*Käärkast
*Käärlaud

## Viited

## Kirjandus
* Kangakäärimine Eestis, Eevi Astel. Etnograafiamuuseumi aastaraamat, 1971.

## Välislingid
*Käärpuud, ajalooline joonis. Eesti Rahva Muuseum
*Käärpuud tänapäeval.
*Kanga käärimine.
Valentin Berežkov

**Valentin Mihhailovitš Berežkov** (vene keeles *Валентин Михайлович Бережков*; 2. juuli 1916 Petrograd – 21. november 1998 Claremont, California) oli nõukogude tõlk, diplomaat ja ajakirjanik. Ta oli Teise maailmasõja ajal Stalini tõlk, töötas 1940. aasta novembris Molotovi Berliini visiidi ajal Molotovi kohtumistel Ribbentropi ja Hitleriga vene-saksa tõlgina. Hitler, märgates Berežkovi hiilgavat saksa keele oskust, arvas kohtumisel, et tõlk on sakslane või *Volksdeutscher* (Venemaa sakslane), ja kui Berežkov ütles, et ta on venelane, avaldas füürer imestust: "Unmöglich!".

## Viited
Kurt Redel

**Kurt Redel** (8. oktoober 1918 Wrocław – 12. veebruar 2013  München) oli saksa flötist ja dirigent.

Ta oli Salzburgi Mozarteumi ja Detmoldi muusikakõrgkooli õppejõud. 1952. aastal asutas ta kammerorkestri Collegium Pro Arte, millega salvestas mitmeid heliplaate, peamiselt Bachi, Telemanni, Haydni ja Mozarti loomingut.
Ternoise

**Ternoise** [tɛʁnwaz] (hollandi *Ternaas*) on üks väikseid kriidiojasid, mis voolab Lõuna-Boulonnaisi platoolt ja Picardie'st Canche'i kaudu La Manche'i. Ternoise'i valgla asub Pas-de-Calais' departemangu lõunaosas. See on üks Seitsme oru turismipiirkonna jõgedest. Jõe järgi on nime saanud ka Ternoise'i piirkond.

Jõgi saab alguse Ligny-Saint-Flocheli juures ja möödub Saint-Pol-sur-Ternoise'ist ning suubub Hesdini linna lähedal Huby-Saint-Leus Canche'i jõkke.

## Linnad ja külad jõekaldal

Ternoise voolab läbi järgmiste paikade (kõik Pas-de-Calais' departemangus):

* Ligny-Saint-Flochel, Roëllecourt, Saint-Michel-sur-Ternoise, Saint-Pol-sur-Ternoise, Gauchin-Verloingt, Hernicourt, Wavrans-sur-Ternoise, Monchy-Cayeux, Anvin, Teneur, Érin, Tilly-Capelle, Blangy-sur-Ternoise, Blingel, Rollancourt, Auchy-lès-Hesdin, Le Parcq, Grigny ja Huby-Saint-Leu.

## Lisajõed

Faux ja Eps on ainsad peamised vooluveekogud, mis suubuvad Ternoise'i.

## Hüdroloogiline teave

Ternoise on väga ühtlane jõgi. Hooajalised vooluhulga kõikumised ei ole väga märgatavad, sarnaselt naaberjõgede Canche'i ja Somme'iga. Suuremad veevoolud esinevad talve lõpul ja kevadel. Keskmised voolud varieeruvad vahemikus 3,44 m³/s septembris kuni 5,36 m³/s märtsis.


Pilt:Ternoise-hernicourt.JPG|Ternoise Hernicourti juures
Pilt:auchy.jpg|Ternoise Auchy-lès-Hesdini juures
Pilt:TernoiseAnvinA.JPG|Ternoise Anvini juures
Pilt:TernoiseAnvinB.JPG|Anvini juures, rohkem ülesvoolu
Aken maailma

**"Aken maailma"** on kirjastuse Varrak raamatusari, mis sai alguse 1996. aastal. Sellesse sarja kuulub 8 raamatut.
Oktoober 2021

**Oktoober 2021**, kroonika

2021. aasta oktoober algas reedel ja lõppes 31 ööpäeva pärast pühapäeval.

## [[1. oktoober]]
*...
## [[2. oktoober]]
*...
## [[3. oktoober]]
*Pandora paberite andmelekkega avalikustas Uurivate ajakirjanike rahvusvaheline konsortsium (ICIJ) 11,9 miljonit dokumenti, sealhulgas ligi 20 000 Eestit puudutavat dokumenti, mis paljastavad maksuparadiisides varifirmade kaudu äri ajavate poliitikute, äritegelaste ja kurjategijate tegevust.

## [[4. oktoober]]
*Jaapanis asus peaministri ametisse Liberaaldemokraatliku Partei esimeheks valitud Fumio Kishida.

*Kell 15.39 UTC leidis aset Facebooki ning selle tütarettevõtete Messenger, Instagram ja WhatsApp sotsiaalmeediaplatvormide töö katkestus. Ühendused suudeti taastada umbes 7 tunni pärast.

## [[5. oktoober]]
*Venemaa filminäitleja Julija Peresild ja filmilavastaja Klim Šipenko lendasid Baikonuri kosmodroomilt Sojuz MS-19 pardal kosmosesse ning jõudsid Rahvusvahelisse Kosmosejaama plaaniga alustada mängufilmi võtteid.

## [[6. oktoober]]
*...

## [[7. oktoober]]
*Tansaania kirjanik Abdulrazak Gurnah pälvis Nobeli kirjandusauhinna.
*Pakistanis Belutšistani provintsis hukkus vähemalt 24 inimest 5,9 magnituudiga maavärinas.

## [[8. oktoober]]
*Afganistanis Kunduzis toimunud pommiplahvatuses šiiitide mošee juures hukkus üle 50 inimese.
## [[9. oktoober]]
*Austria liidukantsler Sebastian Kurz astus tagasi talle esitatud korruptsioonisüüdistuste tõttu.

## [[11. oktoober]]
*Eestis astus ametisse president Alar Karis.
*Eestis algasid kohaliku omavalitsuse volikogude valimised. Kell 9 algas elektrooniline hääletamine, kell 12 avati omavalitsuste ja Tallinna linnaosade keskuste jaoskonnad.

## [[17. oktoober]]
*Eestis lõppesid kohaliku omavalitsuse volikogude valimised. 
*Roheneemesaarte presidendivalimised võitis 51,73 %-ga häältest José Maria Neves.

## [[20. oktoober]]
*Aleksei Navalnõi pälvis 2021. aasta Sahharovi auhinna.
*Ametis olev Barbadose kindralkuberner Sandra Mason valiti riigi esimeseks presidendiks.

## [[24. oktoober]]
*Usbekistanis toimusid presidendivalimised. Ametis olev president Shavkat Mirziyoyev sai ametlikel andmetel 80,31% häältest.

## [[25. oktoober]]
*Sudaanis toimus sõjaväeline riigipööre, mida juhtis kindral Abdel Fattah al-Burhan.

## [[31. oktoober]]
*Jaapanis toimusid üldvalimised. Parlamendis säilitas absoluutse enamuse Liberaaldemokraatlik Partei, mis sai 34,66% häältest ja 261 kohta parlamendis.

## Viited
Taivi

**Taivi** on eesnimi, mis on peamiselt kasutuses naisenimena.

2021. aasta 1. jaanuari seisuga oli Eestis eesnimi Taivi 99 naisel. Taivi on Eestis populaarsuselt 770. naisenimi.

Taivi oli keskmiselt 46 aasta vanune (mediaanvanus oli 47). Kõige populaarsem oli eesnimi Taivi vanuserühmas 50–54, kus neid oli 10 000 elaniku kohta 1,75,

## Viited
Králíky

**Králíky** (saksa keeles *Grulich*) on linn Tšehhis Pardubice maakonnas Ústí nad Orlicí ringkonnas. Králíky asub Poola piirist 3,5 km kaugusel, Ústí nad Orlicíst umbes 30 km idakirdes ja Pardubicest ligikaudu 72 km idas.

Králíky asub merepinnast 550 meetri kõrgusel.

Králíky vanalinn on alates 1990. aasta novembrist ajalooline linnakaitseala.

Králíkyt on esmamainitud 1367. aastal.

## Viited
Kostelec nad Labem

**Kostelec nad Labem** (saksa keeles *Elbekosteletz*, varem ka *Elbkosteletz*) on linn Tšehhis Kesk-Tšehhi maakonnas Mělníki ringkonnas. Kostelec nad Labem asub Elbe (Labe) jõe ääres, Mělníkist umbes 16 km lõunakagus ja Praha kesklinnast ligikaudu 19 km põhjakirdes.

Kostelec nad Labemit on esmamainitud 1276. aastal, linnaõigused sai 1486. aastal.

Kostelec nad Labemi vanalinn on alates 1. septembrist 2003 ajalooline linnakaitseala.

## Viited
Herbert von Karajan

**Herbert von Karajan** (sünninimi Heribert Ritter von Karajan; 5. aprill 1908 Salzburg – 16. juuli 1989 Anif) oli Austria dirigent. 

Ta oli 1954–1989 Berliini Filharmoonikute dirigent. Teise maailmasõja ajal juhatas ta Berliini riigiooperit. Ta oli üks 20. sajandi silmapaistvamaid orkestrijuhte. Tema dirigeerimisel salvestatud muusikaga heliplaate on müüdud umbes 200 miljonit eksemplari.

1916–1926 õppis ta Salzburgi Mozarteumis. 1933. aastal dirigeeris ta esimest korda Viini filharmoonikuid.

## Viited
Arvi Sommer

**Arvi Sommer** (24. mai 1966 Pärnu – 15. september 2021 Pärnu) oli eesti muusikapedagoog ja Pärnumaa puhkpillimuusika eestvedaja.

Aastatel 1974–1981 õppis ta Pärnu Muusikakoolis metsasarve erialal. Pärast Pärnu 6. Keskkooli lõpetamist 1984. aastal õppis ta Georg Otsa nimelises Tallinna Muusikakoolis metsasarve erialal (1984–1990, õpetaja Robert Kasemägi). 

Arvi Sommer oli Pärnu Muusikakooli vaskpilliõpetaja (2003–2021) ning Pärnu Linnaorkestri metsasarvemängija (1994–2017) ja noodikoguhoidja/lavameister (1994–2021).

## Tunnustus

* 2015 Pärnu aasta õpetaja

## Viited
Hostinné

**Hostinné** (saksa keeles *Arnau*) on linn Tšehhis Hradec Králové maakonnas Trutnovi ringkonnas. Hostinné asub Elbe (Labe) jõe ääres, Trutnovist ligi 13 km läänes ja Hradec Královést umbes 37 km põhjas.

Hostinné asub merepinnast 351 meetri kõrgusel.

Hostinné vanalinn on alates 1. novembrist 1990 ajalooline linnakaitseala.

Hostinnét on esmamainitud 1270. aastal.

## Viited
Kabi (karika osa)

**Kabi** on karika, pokaali, ehispeekri, aga ka küünlajala, tsibooriumi või monstrantsi alt laienev jalg.

## Pildid

Ardagh Chalice in the National Museum of Ireland.jpg|Varakeskaegne Ardaghi karikas
Tassilokelch in Aachen.jpg|Tassilo karikas
Alterkalk-2C-disk DMR-167985 2000.jpg|Gooti armulauakarika kabi on sageli hulksiirukujuline
Ciborium, German, c. 1420-1430, gilt copper - John and Mable Ringling Museum of Art - Sarasota, FL - DSC00515.jpg|Tsiboorium, 1420-1430
Holy Trinity monastery Pljevlja, XVII century chalice.jpg|17. sajandi ananasspeeker Pljevlja kloostri varakambris
Pisside in argento, xviii secolo.JPG|18. sajandi tsiboorium
Kutná Hora, Sedlec, klášterní kostel, monstrance 01.jpg|Gooti monstrants Sedleci kloostrist
Small pearl monstrance (Loreta) 01(js).jpg|Pärlitega barokkmonstrants
Ljusstake från 1700-talets mitt med rokokoornament - Skoklosters slott - 93486.tif|1700. aastate küünlajalg


## Viited
Sensée

**Sensée** on jõgi Põhja-Prantsusmaal, mis läbib Pas-de-Calais' departemangu. Lähe asub Croisillesis ja jõgi läbib Lécluse'i valla. See läbib Arleux's Canal du Nord'i ja suubub Bouchainis kanaliseeritud Escaut'sse ehk Schelde jõkke.

Jõgi on 47 km pikk: 27 km Canal du Nord'ist ülesvoolu ja 20 km Canal du Nord'ist allavoolu. Keskmine langus on 2,42%.

Senséel on palju lisajõgesid: Cojeul, Trinquise, Hirondelle, Agache ja Naville Tortue.

10. sajandi dokument viitab jõele nimega Sensada. Nime päritolu on teadmata.

## Vaata ka
* Sensée kanal
Niilusoo

**Niilusoo** (ka *Niilusoo raba*) on soo Viljandi maakonnas Kolga-Jaani aleviku läheduses.

## Välislingid
*"1267 inimest toetavad Niilusoo raba kaitse alla võtmist" Bioneer.ee, 18. juuni 2020
*"Niilusoo raba kaitsjad kogusid kohtukulude katteks 10 000 eurot" Rohe.geenius.ee, 10. mai 2021
*"NÄDALA RABA ⟩ Niilusoo" Sakala, 25. september 2021
Salatoimikud (raamatusari)

**"Salatoimikud"** on kirjastuse Varrak ulmeraamatute sari, mis sai alguse 1996. aastal. Sarja kuulub kahes valikus kokku kümme kirjandusteost.

Sarjas "Salatoimikud" on ilmunud järgmised raamatud:

(kaanel sarja pealkiri kujul "The X Files. Salatoimikud")

(kaanel sarja pealkiri kujul "The X Files")
Kabelilööv

**Kabelilööv** on kiriku külglöövi välisseina tugipiilarite vahele ehitatud kabelite rida. 

Kabelid avanevad kiriku interjööri suunas ja pole enamasti omavahel ühendatud. Kabelilööv lisati kiriku külglöövile sageli ehitise laiendamise eesmärgiga mõnes hilisemas ehitusjärgus, nagu kabelirida Poitiers' Notre-Dame-la-Grande'i kiriku põhjaküljel või Tartu toomkiriku puhul esmalt põhja-, seejärel lõunaküljele, kuid mõnikord juba kiriku püstitamisel (näiteks Albi katedraali kesklöövi piirab kabelilööv pärjana).

## Näiteid

Plan.cathedrale.Alby.png#file|Albi katedraali põhiplaan, kus kabelilööv ümbritseb pärjana kiriku ainsat löövi
Plan.redressé.cathedrale.Paris.png|Pariisi Jumalaema kirikul on kabelilöövid mõlemal külglöövil
PlanCathédraleAuch.svg|Auchi katedraal 18 külgkabeliga
Kunstdenkmäler KN 1887 S102 Konstanz Münster Grundriss.jpg|Külgkabelid Konstanzi toomkiriku mõlema külglöövi küljes
GrundrissDom.png|Lübecki toomkirik
WP Katharinenkirche - Laspeyres 1.jpg|Lübecki Püha Katariina kirik – kabelilööv lõunaseinas


## Vaata ka
* Kabelipärg
* Parekklesion

## Viited
Punane luuüdi

**Punane luuüdi** (ladina keeles *Medulla ossium rubra*) on luuüdi see osa, milles toimub aktiivne vereloome. Selles moodustuvad mitmesugused vererakud, mis kanduvad vereringesse. Noortel organismidel on luudes punast luuüdi rohkem kui vanadel.
Scarpe

**Scarpe** ([skaʁp]) on jõgi Prantsusmaa põhjaosas Hauts-de-France'i piirkonnas. See on Escaut' (Schelde) vasakpoolne lisajõgi. Jõe lähe on Berles-Monchelis Aubigny-en-Artois' lähedal. See voolab läbi Arras', Douai ja Saint-Amand-les-Eaux'. Jõgi lõpeb Mortagne-du-Nord'is, kus see suubub Scheldesse.

Scarpe'i mägi Kanadas Albertas nimetati jõe järgi.

Laevatatav veetee ja selle söepraamid on ka 19. sajandi kirjaniku Émile Zola romaanides.

## Navigatsioon

Jõe muutsid laevatatavaks tammid ja lüüsid rohkem kui u 2/3 selle pikkusest (67 km).

See on jagatud Ülem-Scarpe'iks (*Scarpe supérieure*, 23 km, 9 lüüsi) Arras'st Courchelettes'i, Kesk-Scarpe'iks läbi Douai, ja Alam-Scarpe'iks (*Scarpe inférieure*, 36 km, 6 lüüsi) Douaist Escaut'ni. Kesk-Scarpe ei ole enam laevatatav, kuid sellest viib mööda suure võimsusega Dunkerque'i-Schelde kanal.

## Ajalugu

Sellel jõel navigeeriti Escaut'st Douaini juba 638. aastal, kuid tähtsasse Arras' linna pääsuks oli vaja välklüüsidega täiustusi, milleni jõuti 1613. aastal. See jäi navigeerimiseks madalaks, erineva laiuse ja pikkusega lüüsidega, kuni seda 1840. aastatel Becquey gabariidiga parandati. Freycineti gabariidi laiendamine viidi lõpule u 1890. aastaks. Täna on Alam-Scarpe Douai ristmikust Saint-Amand-les-Eaux'ni suletud, kuna süvendamine ja uue omaniku ning operaatori leidmine on pooleli.

Jõgi ja selle org olid Esimeses maailmasõjas olulised lahinguväljad. Scarpe'i org on alates 2020. aastast määratud kaitstud Ramsari märgalaks.
Hulksiir

**Hulksiir** on gooti arhitektuuris ehisraamistiku või muu dekoori osa, mis koosneb rohkem kui neljast üheks kujundiks seotud võrdsest kolmveerandringist. Lihtsaimad hulksiirud on viiest või kuuest osast koosnevad **viisiksiir** ja **kuuiksiir**, kolmiksiiru ja neliksiiru tavaliselt hulksiirude hulka ei loeta.

Hulksiirumotiive esineb harva juba antiikehitistel, kuhu need arvatakse olevat jõudnud idamaadelt; motiiv on sage ka islami arhitektuuris. Lisaks akendele ja petikutele on hulksiiru motiivi rakendatud ka kaarekujunduses lehvikkaarena.

## Pildid

Jericho Fenster 11.JPG|Chirbat al-Mafdschari palee aken, Jericho, u 740
Oculus, base of a dome, Great Mosque of Kairouan.jpg|Hulksiirukujuline ümaraken Kairouani Suurel mošeel
5-pointed star Stift Ossiach - Rosettenfenster.JPG|Ossiachi kloostrikiriku viisiksiiruga aken Kärntenis
Stift Heiligenkreuz - Kreuzgang Fenster 1.jpg|Stift Heiligenkreuz Alam-Austrias
S. María de Castrelos, ábsida, óculo.JPG|Kirik Castreloses Galicias, ristikujulise neliksiiruga ja hulksiirumotiivist raamistusega aken
Puebla de Sanabria12.jpg|Puebla de Sanabria, Castilla-León
Salisbury Cathedral Cloisters (3610704645).jpg|Salisbury katedraali ristikäik
Window detail Akershus castle 0002.jpg|Ümaraken Akershusi kindluses


## Vaata ka
* Kolmiksiir
* Neliksiir
* Kalasiirik
* Hulksiirkaar

## Viited
Martin Kruusimaa

**Martin Krusemann** (ka **Martin Kruusemann** või **Martin Kruusimaa**; 10. november 1883 Sindi, Pärnumaa – 1957 Baltimore, Ameerika Ühendriigid) oli Eesti poliitik. 

Martin Krusemann töötas pärast kooli lõpetamist 1899. aastal viis aastat asutustes kirjutajana. Seejärel tegutses valla, linna ja maakonna omavalitsuste juhtivatel kohtadel. Aastatel 1922–1927 oli ta Harju maakonna ajutine maavalitsuse esimees.

Martin Krusemann oli Eesti Maakondade Liidu nõukogu liige ja juhatuse liige ning sekretär aastatel 1922–1924.

Ta oli alates 7. oktoobrist 1925 II Riigikogu liige. Riigikokku pääses ta Põllumeeste Kogude nimekirjas Aleksander Lensmani asendusliikmena. 7. novembril 1925 astus ta ametist tagasi ja tema asendusliikmeks läks Johann Ploompuu.

## Viited
Langley Uurimiskeskus

**Langley Uurimiskeskus** (*Langley Research Center*, ka **NASA Langley**) on NASA uurimiskeskus, mis asub Hamptonis Virginia osariigis. 

See on NASA vanim uurimiskeskus ning see piirneb Langley õhuväebaasi ja Chesapeake'i lahega. Uurimiskeskus tegeleb peamiselt aeronautika-alaste projektidega, kuid on osalenud ka kosmoselaevade, näiteks Apollo kuumooduli katsetamisel. NASA algusaegadel planeeriti Langley's ka mitmeid kosmosemissione. Langley Uurimiskeskust kaaluti ka Manned Spacecraft Centeri asukohana, kuid hiljem rajati see Houstonisse.

Langley Uurimiskeskus rajati 1917. aastal NACA uurimiskeskusena. See on nimetatud Ameerika Ühendriikide astronoomi Samuel Langley auks. Keskuse programmidest kaks kolmandikku tegeleb aeronautikaga ning ülejäänud kosmosega. Lennumasinate ja kosmoselaevade uurimiseks ja arendamiseks kasutatakse rohkem kui 40 tuuletunnelit. Aastatel 1958-1962 asus Langley's kosmose rakkerühma peakorter.

## Viited
Mihkel Lepik

**Mihkel Lepik** (sündinud 19. novembril 2004) on Eesti noorpoliitik, Noor Sotsiaaldemokraatide Tartu klubi juht ja SDE Tartu piirkonna juhatuse liige. Ta oli Tartu Noortevolikogu liige ja Sinise Äratuse Tartu juhatuse esimees. 

## Haridus
Mihkel Lepik on omandanud põhihariduse Tartu Erakoolis.

## Viited
Kümnendlogaritm

**Kümnendlogaritm** on arvu logaritm alusel 10. Matemaatilises väljenduses esitatakse arvu  x kümnendlogaritmi ISO-standardi 80000-2 (2009) kohaselt kujul
:\lg x või \log_{10}x.
Seega arvu kümnendlogaritm on niisugune arv, millega tuleb astendada arvu 10, et saada antud arv. Näiteks arvu
x=100 kümnendlogaritm on 2, sest 10^2=100.

Veel näiteid: \lg\,1=0;\; \lg\,10=1;\; \lg\,1000000=6;\; \lg\,0{,}1=-1;\; \lg\,0{,}001=-3.

Arvu kümnendlogaritmi täisosa nimetatakse karakteristikuks ja murdosa mantissiks. näiteks arvu 250 logaritmi 2,3979… karakteristik on 2 ja mantiss 0,3979… .

Enne taskuarvutite kasutusele võtmist 1970. aastail saadi arvu logaritm logaritmide tabelitest. Logaritmide kasutamine lihtsustas oluliselt tehteid (eriti suurte arvudega), sest võimaldab asendada korrutustehte liitmistehtega ja jagamise lahutamisega, samuti astendamise korrutamisega ja juurimise jagamisega.

Näiteks korrutamiseks tuleb logaritmide tabelist vaadata tegurite logaritmid, need liita ja siis vaadata tabelist, millise arvu logaritm summa on.

Kümnendlogaritmi vaadeldud omadustel põhineb ka arvutamine arvutuslükati abil.
Renzo Eusebi

**Renzo Eusebi** (sündinud 18. aprillil 1946) on itaalia maalikunstnik ja kaasaegse kunsti skulptor. 

Ta on Transvisionismo (1995) ja GAD (Dialectical Aniconism Group-1997) kunstiliste liikumiste kaasasutaja.

## Galerii

|"Pittoscultura", 2021Maalitud skulptuur Itaalia **Lamezia Terme** avalikul väljakul.
|"Le carte, all'epoca del Covid-19, opera n.89", 2020.
|"Strada di campagna", 1973 cm 24x18.


## Välislingid
* Eusebi, Renzo, Itaalia Kunsti Entsüklopeedia
Tiido Laur

**Tiido Laur** (31. detsember 1882 Kohtla vald Virumaa – 1. august 1930 Tallinn) oli Eesti poliitik, Maapäeva liige ja arhivaar.

Tiido Laur õppis Jõhvi ministeeriumikoolis ja Hugo Treffneri eragümnaasiumis, mille järel omandas Narva gümnaasiumis alg- ja kihelkonnakooli õpetaja kutse. Peale selle õppis Tomski õpetajate instituudis.

Tiido Laur alustas teenistust Jõhvi vallavalitsuses vallakirjutaja õpilasena ja abilisena. Pärast seda töötas notari juures ja Eestimaa kubermangu maa- ja mereasjanduse keskasutustes ning Siberi raudteevalitsuses. 1905. aastal valiti ta koduvalla vallakirjutajaks. Tegutses vallavalitsuse ja -kohtukirjutajana 15 aastat, Kohtlas, Kernus ja Kohilas.

1917. aastal võttis Kohtla valla saadikuna Eesti Maanõukogu ja maakonnanõukogu valimistest osa ja valiti Eestimaa Kubermangu Ajutine Maanõukogu liikmeks. Ta ei osalenud vastloodud Eesti Vabariigi Asutavas Kogus ega Riigikogus.  Tiido Laur oli Eesti Maakondade Liidu esimese juhatuse liige ja sekretär. 

Aastatel 1921–1928 oli T. Laur Harju maavalitsuse liige ja mitmes osakonnas juhataja ja hiljem pikemat aega Harju maavalitsuse arhivaar. Seejärel töötas Pikalaenu pangas.

Laur suri 1. augustil 1930 Tallinnas
## Viited
Monstrants

**Monstrants** (ladina sõnast *monstrare* 'näitama') ehk **ostensoorium** (ladina sõnast *ostendere* 'näitama', 'välja panema') on katoliku kirikutes kasutatav liturgiline nõu pühitsetud armulaualeiva (*hostia*) näitamiseks kirikulistele missa ajal ja kirikupühade protsessioonidel.

Monstrants arenes välja püksiidist (*[[pyxis]]*) ja relikviaarist 13.–14. sajandil ning võeti kasutusele eeskätt seoses Kristuse Ihu pühaga. Pidulikumad monstrantsid valmistati väärismetallidest, neid kaunistati kalliskividega ja keerukate skulptuursete ehistega. Monstrantsi tugijalg ja kabi oli kujundatud nagu karikatel, sageli ka keskel asuva hoidmist hõlbustava pungisega. 

Gooti monstrantsid kujundati sageli miniatuursete kirikute taolistena, kus läbipaistvas klaaskuplis asuv kuukujulisesse klambrisse asetatud hostia oli ümbritsetud ažuursetest arhitektuursetest kaunistustest, nagu sambad, tornikesed, tugikaared ja fiaalidega kroonitud tugipiidad. 

16. sajandil kujunes välja monstrantsitüüp, kus ümaras klaaskarbis asuvat hostiat ümbritses kiirtekujuline metallpärg, milletaolist kasutatakse tänapäevani.

## Pildid

Kutná Hora, Sedlec, klášterní kostel, monstrance 01.jpg|Gooti monstrants Sedleci kloostrist
Basle Munster treasury Hallwyl monstrance 1882-80 HMB c4120.jpg|Hilisgooti vormides monstrants, 1490. aastad
Grotko Augustyn Kordecki's monstrance 01.jpg|Vääriskividega barokkmonstrants, 17. sajand
19th century Monstrance once belonging to Infanta Benedita of Portugal, Centro de Apoio Social de Runa, Portugal.jpg|Monstrants akvamariinidega. 19. sajand, Portugal
Augustus Pugin - Design for a Monstrance - B1977.14.20603 - Yale Center for British Art.jpg|Augustus Pugin. Monstrantsi kavand. Yale Center for British Art
Two Monstrance.JPG|Kaks tänapäeval kasutatavat monstrantsi: vasakpoolne traditsioonilisema, parempoolne lakoonilisema kujundusega


## Vaata ka
* Tabernaakel
* Tsiboorium
* Sakramendinišš
* Niguliste monstrants

## Viited
Jürgen Gansen

**Jürgen Gansen** (sündinud 9. detsembril 1989) on eesti näitleja ja raadiosaatejuht. 

Ta on lõpetanud 2009. aastal Rakvere Reaalgümnaasiumi. 2016. aastal lõpetas ta Eesti Muusika- ja Teatriakadeemia lavakunstikooli (27. lend).  

Jürgen Gansen töötab alates 2016. aastast näitlejana Kuressaare Teatris. Lisaks Kuressaare Teatrile on ta külalisrollides üles astunud ka teatrites Vanemuine, Nuutrum ja Temufi. 

Vikerraadios tegi ta alates 2023. aastast saatejuhi ja toimetajana saadet "Elutoas". 

## Looming
### Teatrirollid
* Vaim ja Psükoloog (*Savann*, 2017, koostöös teatris Kelm)
* Fred (*Riverside Drive*, 2017 teatris Kelm)
* Johannes Semper (*Siuru õhtu 100*, 2017, Eesti Kirjanike Liit)
* Kapten Trumm (*Kunksmoor*, 2017, Kuressaare Teater)
* Ümera Mees (*Lembitu - kuningas ilma kuningriigita, 2017,* Temufi)
* Peeter Oja jr (*Läbi/mäng*, 2018 teatris Kelm)
* Saša (*Antigone New Yorgis*, 2018, Kuressaare Teater)
* Aleksander Koit (*Tasa, vaikselt sõudvad pilved …*, 2019, Kuressaare Teater)
* Muhv (*Naksitrallid*, 2019, Kuressaare Teater)
* Turja Klaus (*Õitsev meri*, 2020, Kuressaare Teater)
* Erinevad rollid (*Pangarööv,* 2020, Teater Vanemuine)
* Üllar (*Trimmerdaja surm*, 2021, Kuressaare Teater)
* Erinevad rollid (*Peaksime rääkima Raimondist,* 2023, Nuutrum)

### Telesarja- ja filmirollid
* Kiusaja (mängufilmis *Pangarööv*, 2009) 
* Tõnn (lühifilmis *Krantsid*, 2009)
* Noormees (telesarjas "Litsid", 2017)
* Tülinorija pargis (mängufilmis *Rohelised kassid* 2017) 
* Tom (lühifilmis *Roosi*, 2018) 
* Oinas (tudengifilmis *Petlik välimus,* 2018)
* Urmas (lühifilmis *Pärandus,* 2019) 
* Kaardimängija (lühifilmis *Suur skandaal,* 2020)
* Villem Viiroja (telesarjas *Buss*, 2022) 

## Viited
BMW B48

**BMW B48** on neljasilindriline turboga bensiinimootor, mis vahetas välja BMW N20 ning mida on toodetud 2014. aastast. Esimesena võeti see kasutusele F56 keretähisega Minil. BMW võttis selle mootori kasutusele 2015. aastal.  

B48 kuulub BMW modulaarsete mootorite seeriasse, kuhu kuuluvad kolmesilindrilised (B37 ja B38), neljasilindrilised (B48 ja B47) ja kuuesilindriline (B58). 

Sarnaselt oma eelkäija N20-ga on ka B48 mootoriplokk ja plokikaas valmistatud alumiiniumist. Muude sarnasuste hulgas võib nimetada ka *twin-scroll* turbolaadurit, kütuse otsesissepritset, muutuvat klapitõusu (Valvetronic) ning muutuvat klapiajastust sisse- ja väljalaskeklappidel *(Double VANOS)*.
Cornelius Vanderbilt II

**Cornelius H. Vanderbilt II** (11. november 1843 – 12. september 1899) oli Ameerika Ühendriikide seltskonnategelane, ettevõtja ja silmapaistva Vanderbilti perekonna liige. Ta oli William Henry Vanderbilti (kes pärandas talle umbes 70 miljonit dollarit) ja Maria Louisa Kissami vanim poeg, kommodoor Cornelius Vanderbilti (kes pärandas talle 5 miljonit dollarit) lemmiklapselaps. Vastutasuks võttis ta 1885. aastal üle New York Central Railroadi ja sellega seotud raudteeliinide juhtimise kompanii esimehe ja presidendina.

## Vaata ka
*Cornelius Vanderbilt III
*Cornelius Vanderbilt IV

## Välislingid
Funck

**Funck** on mitme aadlisuguvõsa nimi:
*Funck (Kuramaa), Kuramaa põlisaadlisuguvõsa
*Funck (Stralsund), Stralsundist pärit Rootsi aadlisuguvõsa

## Vaata ka
*Funcke (täpsustus)
*Funcken
*Funk (täpsustus)
Funcke

**Funcke** on mitme aadlisuguvõsa nimi:
*Funcke (Braunschweig), Braunschweigist pärit aadlisuguvõsa
*Funcke (Saksimaa), Saksimaa aadlisuguvõsa

## Vaata ka
*Funck (täpsustus)
*Funcken
*Funk (täpsustus)
Garuda

**Garuda** (sanskriti keeles गरुड *Garuḍa*; paali keeles गरुळ *Garuḷa*; birma keeles *Galon* ehk *Nan Belu*; jaapani keeles *Karura*) on hinduismis, budismis ja džainismis legendaarne lind või linnulaadne olend.
Vally Ojavere

**Vally Ojavere** (kuni 1966. aastani **Valentina Professorova**; sündinud 6. juunil 1941 Valgas) on eesti laulutekstide autor ja laulja. 

Vally Ojavere on kirjutanud sõnad vähemalt 400 (võimalik, et üle 600) laulule. 

Tema originaalloomingule ja tõlgitud laulusõnadele loodud laule on esitanud mitmed tuntud Eesti lauljad ja ansamblid, sealhulgas Vello Orumets ("Kolm kaunist sõna", "Hüvasti, Maria", "Okkaline lill", "Kurzeme", "Ära väsi", "Näita mulle tähte", "Las kallab", "Merevaik"), Jaak Joala ("Ohe öös", "Läks katki naer mu peos", "Ausus", "Tooli kõrval tool", "Minu elu", "Jääda iseendaks"), Els Himma ("Millest sa elad ja hingad"), Tarmo Pihlap  ("Valged roosid"), Ivo Linna ("Laintesse heidan end", "Aarete saar"), ansambel Laine ("Saagu nüüd, mis saab", "Viva šampanja", "Sõrmus pole see", "Ajastu naine"), MERL ("Kassipoja unenägu", "Terve päev", "Kui Julie tuleb koju"), Marju Kuut ("Armastuse lugu"), Silvi Vrait ("Selliseks ma jäin"), Anne Veski ("Leia mind tuhandete seast", "Lapsepõlve mälestused"), Marju Länik ("Ring ümber kahvatu kuu"), Anne Velli ("Sinine lina"), Rein Tuus ("Liivakarjääride kindralid", "Soome saun"), Tiiu ("Nukuke"), Nancy ("Sa muutsid kõik") jpt. 

Tema enda lauldud lauludest on tuntuim "Juanita banana", mida ta esitas 1960. aastate teisel poolel koos Uno Loobiga ja Eesti NSV riikliku filharmoonia estraadiorkestriga. 

1960. aastatel oli ta abielus löökpillimängija Peep Ojaverega (1943–1993). 

1941. aasta juunis küüditati Vally perekond Siberisse, kus Vally käis koolis kuni 6. klassini.

## Välislingid
*Vally Ojavere: laulutekstide kirjutamine tõi mulle 43-aastaselt infarkti, ERR, 10. juuni 2016
*Verni Leivak, Legendaarsete laulutekstide autor Vally Ojavere: „Mina ülbet Jaak Joalat ei tundnud.“, Õhtuleht, 25. september 2019

## Teoseid
*"Tunnete filigraan", 2018
*"Tavatult tavaline", 2021
*"Pisaraist pärlikee", 2023
*"Ootaja aeg", 2024
*"Laulgem kaasa. Vally Ojavere laulusõnad", 2025
Peeter Riives

**Peeter Riives** (ka **Peeter Riwes**); 21. jaanuar vkj 1874 Pangodi mõis, Nõo kihelkond – 12. märts 1925 Tallinn) oli Eesti omavalitsuspoliitik (Tartu maakonnavalitsuse esimees). 

Peeter Riwes sündis Nõo kihelkonnas Pangodi mõisas mõisarentniku pojana. 

Õppis Kammeri külakoolis, Kambja kihelkonnakoolis ja Tartu reaalkoolis ning Tartu gümnaasiumis. Tartu kreiskooli lõpetamise järel õppis Tartu Ülikoolis usuteadust, seal astus ta ka Eesti Üliõpilaste Seltsi. 

1902. aastal, pärast ülikooli lõpetamist, asus Venemaale, kuid mitte kirikuõpetajana, vaid saksa keele õpetajana. Töötas saksa keele õpetajana Varssavis Suvorovi-nimelises kadettide korpuses, siis Vilno gümnaasiumis, Orjolis ja viimaks Peterburis.

Pärast Vene revolutsiooni naasis Riives Eestisse, kus töötas tööstuses ja kaubanduses ning seejärel ostis Kuremaal Malda talu. 

1921. aasta algul valiti ta Tartu maakonnanõukogu liikmeks põllumeeste rühma poolt ja astus Tartu maakonnavalitsuse esimehe ja toitlusosakonna ning hiljem majandusosakonna juhataja kohtadele. Teise maakonnanõukogu valimiste järel 1923. aastal sai ta teist korda Tartu maakonnavalitsuse esimeheks.

Peeter Riives oli ka Eesti Omavalitsuste kinnitusseltsi „Oma" kauaaegne juhatuse liige ja abiesimees, A/S „Teguri" juhatuse esimees, Tartumaa kaitsemaleva pealiku abi, OÜ Tartu Piimatööstuse asutaja liige ja juhatuse esimees, Tartumaa Panga nõukogu liige, T. E. majanduse ühisuse nõukogu liige.

Peeter Riives suri kergekujulise rabanduse tagajärjel 12. märtsil 1925..

## Viited
Siiri Mihkelson

**Siiri Mihkelson** on eesti raadiosaatejuht.

Ta töötab Kuku Raadios.

## Välislingid
*"Kaunid naishääled ja näod nende taga" Õhtuleht, 7. veebruar 2001
Soon (perekonnanimi)

**Soon** on eesti perekonnanimi. 

2021. aasta 1. jaanuari seisuga oli Eestis perekonnanimi Soon 310 inimesel (163 mehel ja 147 naisel). Perekonnanimede levikult oli Soon meeste puhul 413. ja naiste puhul 549. kohal. Levinuim on see Saare maakonnas, kus sellenimelisi on 10 000 elaniku kohta 7,14.

## Nime kandjaid
*Mihkel Soon, eesti bioloog (1980–)
*Villu Soon, eesti entomoloog (1979–)
*...

## Viited
Funk (täpsustus)

***[[Funk]]*** on muusikastiil.

**Funk** on ka mitme aadlisuguvõsa nimi:
*Funk (Lausitz), Lausitzist pärit aadlisuguvõsa
*Funk (Mecklenburg), Mecklenburgist pärit aadlisuguvõsa

## Vaata ka
*Funck (täpsustus)
*Funcke (täpsustus)
*Funcken
Rembert von Funcken (täpsustus)

**Rembert von Funcken** oli mitme Funckeni suguvõsaliikme nimi:
*Rembert von Funcken (1597−1654)
*Rembert von Funcken (1632−1709)
*Rembert von Funcken (1724−1786)

## Vaata ka
*Funcken
Lišov

**Lišov** (saksa keeles *Lischau*) on linn Lõuna-Tšehhi maakonnas České Budějovice ringkonnas. Lišov asub České Budějovicest ligi 11 km idakirdes.

Lišov asub merepinnast 505 meetri kõrgusel.

Lišovit on esmamainitud 1296. aastal.

## Viited
Saeveski järv

**Saeveski järv** (ka Vihula Saeveski järv või Saeveski paisjärv) on paisjärv Lääne-Viru maakonnas Haljala vallas Vihula külas.

Veekogu pindala on 0,7&nbsp;ha. Veekogu kaldajoone pikkus on 1056&nbsp;m.

Järve läbib Mustoja. Järvest ülesvoolu asub Vihula veskijärv.

## Viited